לאחר ניצחון המערכה בצרפת וארצות השפלה, איבדה הדיוויזיה את רגימנט השריון השני שלה, שצורף לדיוויזיה משוריינת חדשה (הדיוויזיה הקלה ה-5), וקיבלה במקומו את רגימנט הרובאים (חי"ר ממוכן) ה-394. מהלך דומה התרחש ברוב דיוויזיות הפאנצר - שכן הפיקוד הגרמני העדיף להגדיל את מספר דיוויזיות הפאנצר על חשבון החלשת מרכיב השריון בדיוויזיות הקיימות.
במהלך מבצע ברברוסה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה, והשתתפה בקרב סמולנסק ובכיתור הגדול בקייב. ב-1 באוקטובר 1941 מונה הרמן בריית למפקד הדיוויזיה, ובמהלך הקרב על מוסקבה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה. במרץ 1942 לחמה הדיוויזיה כחלק מהקורפוס ה-17, במסגרת הארמייה השישית באזור חרקוב. בקיץ 1942 השתתפה הדיוויזיה במבצע מקרה כחול, כחלק מהקורפוסים ה-51 וה-8, ולאחר מכן הועברה לקורפוס הפאנצר ה-40 במסגרת ארמיית הפאנצר הראשונה, עמו לחמה בקרב על קווקז. ב-1 באוקטובר 1942 מונה פרנץ ווסטהובן למפקד הדיוויזיה, ופיקד עליה במהלך הנסיגה מהקווקז ולאחר מכן במהלך קרב קורסק, כחלק מקורפוס הפאנצר ה-48 במסגרת ארמיית הפאנצר הרביעית. ב-25 באוקטובר 1943 מונה פריץ ביירליין למפקד הדיוויזיה, ופיקד עליה במהלך קרב דנייפר ומבצע דנייפר-קרפטי, כחלק מקורפוס הפאנצר ה-24, ובהמשך לחם עימה בקרב קורסון-צ'רקאסי כחלק מקורפוס הפאנצר ה-3. ב-5 בינואר 1944 מונה רודולף לאנג למפקד הדיוויזיה, וב-25 במאי החליפו וילהלם פיליפס. הדיוויזיה לחמה בקרבות באוקראינה, ובספטמבר 1944 הועברה תחת פיקוד הארמייה השנייה, ולחמה עימה בקרב על נארבה. ב-1 בינואר 1945 מונה וילהלם זות למפקד הדיוויזיה, ופיקד עליה בקרבות בהונגריה. ב-19 באפריל 1945 מונה פולקמאר שנה למפקד הדיוויזיה, ופיקד עליה בקרבות באוסטריה עד סוף המלחמה, שאז נכנע לכוחות בעלות הברית.
מבנה.
סמל הדיוויזיה לאורך השנים:
דיוויזיית הפאנצר ה-3
K2 פנתר שחור
K2 פנתר שחור (בהנגול: K2 '흑표 באנגלית: K2 Black Panther) הוא טנק מערכה מתוצרת קוריאה הדרומית המשרת בצבא הקוריאני. ה-K2 הוא טנק מערכה מודרני ומתקדם. יש לו שריון פסיבי מרוכב ומערכת הגנה אקטיבית, כמו כן, בשל הטופוגרפיה של קוריאה שהיא בעיקרה הררית ומיוערת, לטנק יכולת עבירות המאפשרת טיפוס מדרונות תלולים בזווית של עד 60 מעלות. בנוסף לכך, מצטיין הטנק בתותח מתקדם ומערכת בקרת ירי משוכללת, המאפשרים ירי לטווח מקסימלי של 10 ק"מ.
מבנה ומאפיינים.
הנעה ועבירות.
בעת תכנונו של הטנק נעשו מאמצים גדולים להקנות לטנק עבירות גדולה ככל האפשר, בשל הטופוגרפיה של קוריאה שהיא בעיקרה הררית ומיוערת, מה שיוצר קושי רב לתנועה של טנקים. המזקו"ם המתקדם של הטנק, מאפשר לו להתגבר על בעיות אלו.
הטנק מונע על ידי מנוע דיזל מרכזי מדגם MTU MB-883 Ka500 המיוצר ברישיון בקוריאה הדרומית ומספק 1500 כוחות סוס. בנוסף, לטנק יחידת עזר על בסיס טורבינת גז המספקת כ-400 כוחות סוס להנעת המערכות כאשר המנוע המרכזי לא בפעולה.
לטנק מזקו"ם, הידרו-פנאומטי, ובו כל גלגל מרכוב יכול להיות מבוקר בנפרד. יכולת זו מאפשרת לטנק לשהות במגוון תנוחות, ולהטות עצמו לכיוונים מסוימים. הדבר מקנה מספר יתרונות, המאפשרים הגדלת תחום זווית ההנמכה וה-הגבהה של התותח, בנוסף להקטנה ואף מניעת נסיעה על שיפוע צד. מפתחי הטנק טוענים כי אחזקה של מזקו"ם זה קלה יותר ביחס למזקו"ם סטנדרטי.
לטנק יכולת ניידות מרשימה, הוא יכול לצלוח נהרות בעומק מקסימלי של ארבעה מטרים (עם הכנה), לפתח תאוצה ל-32 קמ"ש בפחות מתשע שניות, לטפס מדרונות תלולים בזווית מקסימלית של 60 מעלות ולטפס על מדרגה אנכית בגובה של 1.3 מטרים.
מיגון.
מיגון פאסיבי.
המיגון הפאסיבי של הטנק בנוי מחומרים מרוכבים מתקדמים, וגם בעל רכיבים ריאקטייביים. לטנק מיגון משופע הפוך בחזית, מודולי מיגון עבים בחזית הצריח וגם לוחות שריון בגג, מקום שנחשב לחסר מיגון באופן מסורתי. המיגון הוא מודולרי וניתן להחלפה בעת הצורך. מיגונו הפאסיבי של הפנתר נחשב לדומה למיגון של האברהמס M1A2, הגרסה המתקדמת של טנק המערכה האמריקאי. לטנק גם פלטות בזוקה (לוחות המיגון שמגנים על המזקו"ם) ומערכת הגנה כנגד איומי אב"כ (אטומי ביולוגי כימי).
מיגון אקטיבי.
ה-K2 מצויד בגלאי מכ"ם וגלאי לייזר שמתריעים לצוות כאשר הם מגלים קרינת מכ"ם אויב או לזירה על הטנק שלהם ומאפשרים להם לנקוט בתרגולת התחמקות, בהן לוחמה אלקטרונית שכוללת שיבוש מכ"ם ויצירת מיסוך עשן לשיבוש הלייזר. בנוסף מצויד ה-K2 במכ"ם גל-מילימטרי שיכול לאתר איומים הנורים על הטנק, לאכן את הכיוון שלהם ולהתריע בפני צוות הטנק. בעתיד מכ"ם זה ישתלב במערכת הגנה אקטיבית "קשה" (Hard-kill) שתהיה מסוגלת ליירט את האיום במעופו, לפני שהוא פוגע בטנק. התקנת מערכת אקטיבית היא חלק מתוכנית השדרוג המתוכננת K2 PIP, ומערכת שכזו, הנקראת KAPS, נמצאת כעת בפיתוח על ידי קוריאה הדרומית.
חימוש ובקרת אש.
חימוש.
החימוש העיקרי של הטנק הוא תותח בעל קנה ארוך בן 55 קליברים (L55) בקוטר של 120 מ"מ, חלק קדח, עם תחמושת בת 40 פגזים מסוגים שונים. לטנק מערכת טעינה אוטומטית, דומה לזו שקיימת בטנק הלקלרק הצרפתי, המאפשרת לו להגיע לביצועים מרשימים במיוחד, של קצב אש מקסימלי של מעל ל-10 פגזים בדקה, היעילים לטווח מקסימלי של עשרה קילומטרים.
התותח ערוך לירי של תחמושת מגוונת במיוחד הכוללת פגזים מסוגים שונים. תחמושת יוצאת דופן ולא רגילה שהטנק משתמש בה, היא פגז ה-KSTAM (ראשי תיבות: Korean Smart Top-Attack Munition). פגזים אלו הם פגזים נגד טנקים הפוגעים במהלך המעוף מעל למטרה. כלומר אלו הם פגזי שגר ושכח מופעלי מטרה, אך אינם טילים מונחים כנגד טנקים. לפגז המתקדם, מערכת ניהוג משלו, המשתמשת בארבעת הכנפונים של הפגז לייצוב. בשלב הסופי של המעוף לעבר המטרה, מופעל מצנח המאט את מהירות הפגז ותורם לדיוק מקסימלי בפגיעה. הטנק יכול לירות פגזים מסוג זה מתוך מחסה, והטווח האפקטיבי והמקסימלי שלהם עומד על שמונה ק"מ.
החימוש המשני של הטנק, כולל מקלע כבד נגד מטוסים מדגם K6 בקוטר 12.7 מ"מ (0.5 אינץ') בעל תחמושת של 3,200 כדורים. בנוסף אליו, ישנו מקלע 7.62 מ"מ בעל מלאי תחמושת של 12,000 כדורים.
בקרת אש.
הטנק מצויד במערכת בקרת אש דיגיטלית מודרנית המאפשרת עקיבה אוטומטית אחרי מטרות רכב קרבי משוריין נעות, וגם אחרי מסוקים הטסים בגובה נמוך. מערכת זו גם מסוגלת לציין, לעקוב ולירות באופן אוטומטי ועצמאי על מטרות בגודל של רכב, ללא מעורבות של מפעיל אנושי. לטנק מערכת זיהוי עמית-טורף מתקדמת. בנוסף, לתותחן יש מערכת ראייה פנורמית, המאפשרת ראיית לילה, מערכת דימות תרמי ומד טווח לייזר.
יתר על כן, למקלע הנ"מ הכבד של הטנק, ה-K-6 שנמצא על גג הצריח, יש מערכת אוטומטית ונפרדת לזיהוי עמית-טורף.
קרני ראם
עונת 2003 בליגת העל הרוסית בכדורגל
עונת 2003 בליגת העל הרוסית הייתה העונה השנייה של הפרמייר-ליג הרוסי במתכונתו החדשה והעונה ה-12, מאז 1991. העונה שוחקה מה-15 במרץ ועד ה-1 בנובמבר 2003.
צסק"א מוסקבה זכתה לראשונה באליפות הליגה הרוסית, לאחר שהוליכה את טבלת האליפות לאורך כל העונה.
מבנה.
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.
בסיכום העונה הודחו אוראלאן אליסטה וצ'רנומורץ נובורוסיסק. במקומן העפילו אמקאר פרם וקובאן קרסנודאר.
הקבוצות.
בעונת 2003 של הפרמייר-ליג הרוסי נטלו חלק הקבוצות הבאות:
הסופר קאפ הרוסי.
משחק הסופר קאפ הרוסי 2003 הפגיש בין אלופת רוסיה 2001 צסק"א מוסקבה ומחזיקת הגביע הרוסי בכדורגל 2001/2002 לוקומוטיב מוסקבה. המשחק נערך ב-8 במרץ 2003 בRZD ארנה, שאז נקרא אצטדיון לוקומוטיב.
היה זה טורניר הסופר קאפ הרוסי הראשון שנערך אי פעם. הטורניר סימן את פתיחת עונת 2002 וזכתה בו לוקומוטיב מוסקבה לאחר שגברה על יריבתה בתוצאה 3:4 בבעיטות עונשין, לאחר שהמשחק הסתיים בשוויון 1:1.
עונת 2014/2015 בליגת העל בכדורסל
עונת 2014/2015 בליגת העל בכדורסל הייתה העונה ה-61 של תחרות ארצית בישראל והעונה ה-15 של ליגת העל. מספר הקבוצות היה 12. לאחר הסיבוב השלישי שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לסדרות חצי הגמר ומשחקי הגמר (בית וחוץ).
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני נהריה.
העונה הסדירה החלה ב-13 באוקטובר 2014 והסתיימה ב-10 במאי 2015. העונה הסתיימה במשחקי הגמר בהם הפועל ירושלים ניצחה בכך היא זכתה באליפות בפעם הראשונה בתולדות המועדון.
עונה זו הייתה הראשונה בהיסטוריה שבמשחקי הגמר לא הייתה קבוצה מתל אביב והפעם השנייה שמכבי תל אביב לא העפילה לגמר הליגה, לראשונה מאז עונת 1993.
בהתאם לתוצאות הפועל גלבוע גליל ירדה ליגה.
מגדל חוואגוו-יואן 1
מגדל חְוַואגְווׁ-יוּאֶן 1 הוא גורד שחקים אשר נמצא בבנייה בעיר גווייאנג, בירת מחוז גוויג'ואו שבסין. לאחר שבנייתו תסתיים יתנשא המגדל לגובה של 406 מטר (1,332 רגל). בניית המגדל החלה בשנת 2012 והיא עתידה להסתיים בשנת 2017. ליד מגדל מגדל חוואגוו-יואן 1 נבנה מגדל חוואגוו-יואן 2 אשר זהה לו כמעט לחלוטין.
בורג' אל-פיסליה
בורג' אל-פיסליה (בערבית: برج الفيصلية, בתעתיק מדויק: ברג אלפיצליה) הוא גורד שחקים ברובע העסקים של ריאד, בירת ערב הסעודית. זה המבנה הרביעי בגובהו בערב הסעודית לאחר בורג' ממלכה, בורג' ראפאל ואבראג' אל בית.
היסטוריה ומבנה.